**Z á p i s n i c a**

**zo zasadnutia Obecného zastupiteľstva obce Štefanov,**

**konaného dňa 25.9. 2017**

Prítomní: starosta obce – Rudolf Polák

 poslanci – Marián Andel

 Ing. Ladislav Buček

 Mgr. Dana Burdová

 Jozef Cvečka

 Vladimír Čech

 František Chudý

 Patrik Černý

 Marek Okasa

 Lívia Včelková

Zapisovateľka: Jarmila Klimešová

Overovatelia zápisnice: Lívia Včelková

 Marek Okasa

Program:

1. Zahájenie
2. Určenie zapisovateľa a overovateľov
3. Kontrola uznesení
4. Správa audítora za rok 2016
5. Predĺženie nájomných zmlúv a

pridelenie nájomného bytu po p. Hoferkovej

1. Zmena rozpočtu - MŠ
2. Prevádzková doba v MŠ
3. Zmluva o výpožičke uzatvorená podľa § 659 a násl. Občianskeho zákonníka - dielne ZŠ
4. Zmluva o výpožičke uzatvorená podľa § 659 a násl. Občianskeho zákonníka – ihrisko ŠFK , zvýšenie rozpočtu na činnosť ŠFK
5. Rôzne
6. Záver

**K bodu 1**

**Otvorenie.**

Starosta obce Rudolf Polák privítal všetkých prítomných poslancov i občanov a skonštatoval, že OZ je uznášania schopné.

**K bodu 2**

**Zahájenie**

Za zapisovateľa určil pán starosta Jarmilu Klimešovú za overovateľov zápisnice Jozefa Cvečku a Františka Chudého. Následne prečítal návrh programu zasadnutia Obecného zastupiteľstva, za ktorý hlasovalo 9 poslancov.

**K bodu 3**

**Kontrola uznesení.**

Jaroslava Čechová prečítala uznesenia zo zasadnutia Obecného zastupiteľstva zo dňa 26.6.2017.

**K bodu 4**

**Správa audítora**

Jaroslava Čechová prečítal správu nezávislého audítora za rok 2016, ktorú pre obec Štefanov zostavila nezávislá audítorka Ing. Terézia Urbanová.

Hlasovanie:

Za: 9 poslancov Proti: 0 poslancov Zdržalo sa: 0 poslancov

Obecné zastupiteľstvu berie na vedomie správu nezávislého audítora za rok 2016 bez výhrad.

Ďalej bol prečítaný návrh na odpísanie nedokončenej investície Zberný dvor zaúčtovaný na účte 042 010 v celkovej výške 2224 eur.

Hlasovanie:

Za: 9 poslancov Proti: 0 poslancov Zdržalo sa: 0 poslancov

Obecné zastupiteľstvu schvaľuje odpísanie nedokončenej investície Zberný dvor zaúčtovaný na účte 042 010 v celkovej výške 2224 eur.

**K bodu 5.**

**Predĺženie nájomných zmlúv a pridelenie nájomného bytu po p. Hoferkovej**

Pani Včelková prečítala žiadosť o predĺženie nájomnej zmluvy Ingrid Céteniovej na byt číslo 3 v bytovom dome č. 514 a odporučenie bytovej komisie , že Ingrid Céteniová splnila podmienky na predĺženie nájomnej zmluvy.

Hlasovanie:

Za: 9 poslancov Proti: 0 poslancov Zdržalo sa: 0 poslancov

Obecné zastupiteľstvo schvaľuje predĺženie nájomnej zmluvy Ingrid Céteniovej na byt č. 3 v bytovom dome č. 514 na dobu 3 rokov.

Pani Včelková informovala prítomných o tom, že sa uvoľnil 1- izbový byt č. 2 v bytovom dome č. 514 . Na zasadnutí bytovej komisie boli preskúmané jednotlivé žiadosti o pridelenie nájomného bytu vedené v poradovníku obce Štefanov. Podmienky na pridelenie 1-izbového bytu splnil pán Peter Macek . Starosta obce vyzval poslancov na hlasovanie o pridelenie tohto bytu menovanému.

Hlasovanie:

Za: 9 poslancov Proti: 0 poslancov Zdržalo sa: 0 poslancov

Obecné zastupiteľstvo schvaľuje pridelenie nájomného bytu č. 2 v bytovom dome č. 514 pánovi Petrovi Mackovi bytom Štefanov č. 91 od. 1.10.2017.

**K bodu 6.**

**Zmena rozpočtu - MŠ**

Riaditeľka ZŠ s MŠ Štefanov predložila Obecnému zastupiteľstvu žiadosť o úpravu rozpočtu na rok 2017 – originálne kompetencie navýšenie o 3 428,00 eur .

Hlasovanie :

Za: 9 poslancov Proti: 0 poslancov Zdržalo sa: 0 poslancov

Obecné zastupiteľstvo schválilo úpravu rozpočtu na rok 2017 - originálne kompetencie o čistku  3 428,00 eur.

**K bodu 7**

**Prevádzková doba v MŠ**

Pán starosta prečítal žiadosť o schválenie prevádzkovej doby v MŠ v školskom roku 2017/2018. Pred podaním žiadosti boli s návrhom oboznámení i rodičia detí, ktoré navštevujú materskú školu.

Hlasovanie:

Za: 9 poslancov Proti: 0 poslancov Zdržalo sa: 0 poslancov

Obecné zastupiteľstvo schválilo prevádzkovú dobu v Materskej škole Štefanov s celodennou výchovou a vzdelávaním v pracovných dňoch od 6.45 do 16.00 hod. na školský rok 2017/2018.

**K bodu 8**

**Zmluva o výpožičke uzatvorená podľa § 659 a násl. Občianskeho zákonníka - dielne ZŠ**

Pán starosta predložil poslancom návrh zmluvy o výpožičke dielní pre Základnú školu Štefanov. Poslanci nemali žiadne pripomienky k tejto zmluve, preto ich pán starosta vyzval na hlasovanie.

Hlasovanie:

Za: 9 poslancov Proti: 0 poslancov Zdržalo sa: 0 poslancov

Obecné zastupiteľstvo schválilo podpísanie zmluvy o výpožičke uzatvorenej podľa § 659 a násl. Občianskeho zákonníka s ZŠ s MŠ Štefanov, podpisom zmluvy sa poveruje starosta obce a riaditeľka ZŠ s MŠ Štefanov- účinnosť zmluvy je od 1.10.2017.

**K bodu 9**

**Zmluva o výpožičke uzatvorená podľa § 659 a násl. Občianskeho zákonníka – ihrisko ŠFK , zvýšenie rozpočtu na činnosť ŠFK Štefanov**

Poslanci OZ sa zoznámili s návrhom zmluvy o výpožičke novovybudovaného ihriska a kabín, nemali žiadne pripomienky k tejto zmluve.

Hlasovanie:

Za: 8 poslanci Proti: 0 poslancov Zdržal sa: 1 poslanec

Obecné zastupiteľstvo schválilo podpísanie zmluvy o výpožičke uzatvorenej podľa § 659 a násl. Občianskeho zákonníka ŠFK Štefanov, podpisom zmluvy sa poveruje starosta obec a dvaja zástupcovia ŠFK Štefanov- účinnosť zmluvy je od 1.10.2017.

V druhej časti tohto bodu pán starosta predniesol žiadosť ŠFK Štefanov o zvýšenie rozpočtu na rok 2017 o čiastku 2500 eur. ŠFK svoju žiadosť odôvodnilo zvýšenými nákladmi na trénera, úpravu novovybudovaného ihriska, ale i zvýšenými nákladmi na počty hráčov. Poslanci OZ sa vyjadrili, že by chceli vedieť jednotlivé rozdiely v nákladoch oproti minulým rokom. Navýšenie rozpočtu o ďalších 2500 eur sa im zdalo príliš vysoké. Poslankyňa Včelková teda navrhla, aby bol tento návrh stiahnutý z jednania a na budúcej Obecnej rade ešte raz prejednávaný.

**K bodu 10**

**Rôzne**

 Pán starosta predal slovo poslankyni Burdovej ktorá informovala, že pri príležitosti Mesiaca úcty k starším pripravila obec pre občanov vystúpenie Dychovej hudby Hradišťanka z Hradišťa pod Vrátnom. Koncert s doprovodným slovom sa uskutoční 22. 10. 2017 o 15.00 hod v Kultúrnom dome Štefanov.

Pán starosta prečítal žiadosť Spoločenstva vlastníkov bytov v dome č. 327 v Štefanove, ktorí žiadajú o predbežný súhlas s odpredajom pozemkov v okolí bytového domu č. 327 podľa priloženého náčrtku. Pán starosta konštatoval, že o odkúpenie pozemkov môžu požiadať len vlastníci bytov a nie Spoločenstvo vlastníkov bytov.

Pán starosta prečítal žiadosť o voľbu prísediaceho pre Okresný súd Senica. Vysvetlil, že prísediaci na súde môže byť i z radov občanov, oboznámil s podmienkami za akých sa môžu občania uchádzať o funkciu prísediaceho a vyzval prítomných na podávanie návrhov na voľbu prísediaceho.

Ďalej bola prečítaná žiadosť o odkúpenie časti obecného pozemku pána Mariána Mešťánka bytom Štefanov č. 302, ktorý má z časti oplotený. Keďže sa jedná o sporný pozemok pán starosta skonštatoval, že bude potrebné vyhotoviť nové zameranie tohto pozemku.

V tejto súvislosti pán starosta spomenul, že je potrebné zamerať uličku pri súpisnom čísel 414. Nakoľko živý plot vysadený okolo domu súp. č. 414 je rozrastený do prístupovej uličky a je vysadený na obecnom pozemku. Pri vytyčovaní hraníc pozemku bude vyzvaná majiteľka nehnuteľnosti, aby sa tohto vytyčovania zúčastnila.

Do diskusie sa prihlásili zástupcovia DHZ Štefanov, ktorí v súvislosti s prevzatím nového futbalového ihriska chceli vedieť či budú môcť tu trénovať. Bolo im navrhnuté, že môžu trénovať na starom ihrisku, kde si môžu uskladniť aj tréningovú nádobu i terče. Táto možnosť im nevyhovuje, nakoľko je ďaleko prívodný hydrant. Ďalšou možnosťou je tréningy v praku pri kultúrnom dome. Tu sú dve breze ktoré by bolo potrebné odstrániť, aby sa tu dalo trénovať. Treťou možnosťou sú tréningy v škole. Nakoniec sa starosta s hasičkami dohodol, že bude potrebné ešte raz prejsť navrhované terény a vybrať z týchto troch možností, nakoľko na novovybudovanom ihrisku by sa zničil novovybudovaný trávnik.

Do diskusie sa prihlásila pani Emília Klenová, ktorá žiadala vysvetlenie, prečo musela zaplatiť 30 eur za opravu kanalizačnej prípojky. Pán starosta jej vysvetlil, že nakoľko mala v kanalizácii namotanú tkaninu ktorá spôsobila, že sa jej pokazila kanalizačné čerpadlo preto jej bola určená takáto suma za úhradu. Pani Klenová poprela, že by sa jej mohlo dostať niečo do kanalizačnej prípojky. Ďalej sa pýtala prečo má každá domácnosť len 2 vrecia na plasty. Pán starosta vysvetlil, že sme takéto množstvo na domácnosť dostali od VEPOSU a do konca roka viac vriec nedostaneme, Občania môžu plasty dávať i do rôznych plastových vriec, ale musia si ich zatiaľ zabezpečovať sami. Pani Klenová taktiež upozornila, na udržiavanie čistoty na cintoríne.

V diskusii sa prihlásila o slovo pani Anna Juračková bytom Štefanov č. 27. Žiadala poslancov o ústne vyjadrenie, prečo nechcú vydať stanovisko k postaveniu prístrešku ktorého stĺpy budú umiestnené na obecnom pozemku. Pán starosta požiadal pani Juračkovú, aby sa vyjadrila či súhlasí s odkúpením, alebo zámenou jej pozemku pod ihriskom, za iný obecný pozemok. Pani Juračková vyhlásila, že nebude súhlasiť ani so zámenou ani s odpredajom pozemku. Ďalej žiadala o odstránenie 5 agátov nachádzajúcich sa za plotom jej pozemku údajne na obecnom pozemku, aby neprišlo k opätovnému poškodeniu jej oplotenia. Pán starosta prisľúbil, že v čase vegetačného pokoja preverí, či sa jedná o stromy na obecnom pozemku a ak áno podá žiadosť o výrub týchto stromov.

Pani Šalamúnová opätovne žiadala o vyriešenie problému s uličkou pri jej rodinnom dome osadením kamerového systému. Pán starosta ju informoval, že je podaný projekt na kamerový systém, ak budú schválené finančné prostriedky chcela by obec kamerový systém zafinancovať z tohto zdroja.

**K bodu 11**

**Záver**

Na záver pán starosta poďakoval všetkým prítomným za účasť a ukončil zasadnutie .

 Rudolf Polák

 starosta obce

Zapisovateľ:

Jarmila Klimešová .................................................

Overovatelia zápisnice:

Jozef Cvečka ..................................................

František Chudý ..................................................

**U Z N E S E N I A**

**zo zasadnutia Obecného zastupiteľstva obce Štefanov,**

**zo dňa 25.9.2017**

**Uznesenie č.137/2017**

Obecné zastupiteľstvu berie na vedomie správu nezávislého audítora za rok 2016 bez výhrad.

**Uznesenie č.138/2017**

Obecné zastupiteľstvu schvaľuje odpísanie nedokončenej investície Zberný dvor zaúčtovaný na účte 042 010 v celkovej výške 2224 eur.

**Uznesenie č.139/2017**

Obecné zastupiteľstvo schvaľuje predĺženie nájomnej zmluvy Ingrid Céteniovej na byt č. 3 v bytovom dome č. 514 na dobu 3 rokov.

**Uznesenie č.140/2017**

Obecné zastupiteľstvo schvaľuje pridelenie nájomného bytu č. 2 v bytovom dome č. 514 pánovi Petrovi Mackovi bytom Štefanov č. 91 od. 1.10.2017.

**Uznesenie č.141/2017**

Obecné zastupiteľstvo schválilo úpravu rozpočtu na rok 2017 - originálne kompetencie o čistku  3 428,00 eur.

**Uznesenie č.142/2017**

Obecné zastupiteľstvo schválilo prevádzkovú dobu v Materskej škole Štefanov s celodennou výchovou a vzdelávaním v pracovných dňoch od 6.45 do 16.00 hod. na školský rok 2017/2018.

**Uznesenie č.143/2017**

Obecné zastupiteľstvo schválilo podpísanie zmluvy o výpožičke uzatvorenej podľa § 659 a násl. Občianskeho zákonníka s ZŠ s MŠ Štefanov, podpisom zmluvy sa poveruje starosta obce a riaditeľka ZŠ s MŠ Štefanov- účinnosť zmluvy je od 1.10.2017.

**Uznesenie č.144/2017**

Obecné zastupiteľstvo schválilo podpísanie zmluvy o výpožičke uzatvorenej podľa § 659 a násl. Občianskeho zákonníka ŠFK Štefanov, podpisom zmluvy sa poveruje starosta obec a dvaja zástupcovia ŠFK Štefanov- účinnosť zmluvy je od 1.10.2017.